b'\n_START_ARTICLE_\nEMA 2011\n_START_PARAGRAPH_\nEMA 2011 je potekala 27. februarja 2011. Vodil jo je Klemen Slakonja. Kot glasbeni gostji sta nastopili Severina (Moj mokasin skupaj s Klemenom) in Darja \xc5\xa0vajger (Prisluhni mi skupaj s Klemenom), Klemen pa je zapel tudi pesem 16 let skomin, ki je vsebovala dele besedil vseh dotedanjih zmagovalk Eme._NEWLINE_Zmagovalka Eme 2011 je bila Maja Keuc s pesmijo Vanilija. Na Pesmi Evrovizije 2011 v D\xc3\xbcsseldorfu je Maja zapela angle\xc5\xa1ko razli\xc4\x8dico pesmi z naslovom No One, se uvrstila v finale in zasedla 13. mesto s 96 to\xc4\x8dkami.\n_START_SECTION_\nGlasovanje\n_START_PARAGRAPH_\nV prvem krogu glasovanja je strokovna \xc5\xbeirija v sestavi Darja \xc5\xa0vajger, Mojca Mavec in Severina izmed vseh 10 pesmi izbrala dve, ki sta se uvrstili v superfinale. V superfinalu pa so o zmagovalcu odlo\xc4\x8dali le gledalci preko telefonskega glasovanja.'